Ds Wort  hesch  i dr Funkzioon von ere Bechräftigungsfoormlen isch nid im Schwizerdütsche Wörterbuech. Aber fasch sicher, isch es di zwöiti Pärson vom Wäärb  haa . Es isch en Ellipse, das heisst e  Räschtfoorm vom Usdruck  hesch ghöört, hesch verschtange  oder nöier  heschs tscheggt.  Mi cha zum Bischpiiu eim öppis Komplizierts erkläären u nächäär aahänke  hesch es  oder  heschs  aus Chuurzfoorm für  hesch es kapiert.  U vo daa uus cha me sech guet voorschteuue, das me de nume no seit  hesch.